CELEX: C2005/019/05
Language: et
Date: 2005-01-22 00:00:00
Title: Euroopa Kohtu (kolmas koda) 2. detsembri 2004. aasta otsus kohtuasjas C-42/03: Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Kalandus — Ressursside kaitse ja majandamine — Kalastustegevuse kontrollimeetmed)

22.1.2005   
            
            
               ET
            
            
               Euroopa Liidu Teataja
            
            
               C 19/3
            
         
      EUROOPA KOHTU
   
   (kolmas koda)
   2. detsembri 2004. aasta otsus
   kohtuasjas C-42/03: Euroopa Ühenduste Komisjon versus Hispaania Kuningriik (1)
   
   (Liikmesriigi kohustuste rikkumine - Kalandus - Ressursside kaitse ja majandamine - Kalastustegevuse kontrollimeetmed)
   (2005/C 19/05)
   Kohtumenetluse keel: hispaania
   Kohtuasjas C-42/03: Euroopa Ühenduste Komisjon (esindajad: T. van Rijn ja S. Pardo Quintillán), v. Hispaania Kuningriik (esindaja N. Díaz Abad), mille esemeks on EÜ artikli 226 alusel 4. veebruaril 2003 esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas ja kohtunikud J.-P. Puissochet (ettekandja), S. von Bahr, J. Malenovský ja U. Lõhmus; kohtujurist C. Stix-Hackl, kohtusekretär R. Grass, 2. detsembril 2004 otsuse, mille resolutiivosa on järgmine:
   
               1.
            
            
               Kuna Hispaania Kuningriik kalandusaastatel 1990-1997:
               
                           —
                        
                        
                           ei võtnud vastu temale määratud kalapüügikvoodi kasutamisega seotud üksikasjalikke eeskirju ega viinud läbi inspektsioone ega kohaldatavates ühenduse määrustes ettenähtud muid kontrolle,
                        
                     
                           —
                        
                        
                           ei keelustanud alates kvootide ammendamisest ajutiselt kalapüüki, ja
                        
                     
                           —
                        
                        
                           ei võtnud vajalikke haldus- ega kriminaalmeetmeid, mida ta oli kohustatud kohaldama nimetatud eeskirju rikkunud laevakaptenite suhtes ja rikkumise eest vastutavate muude isikute suhtes,
                        
                     on ta rikkunud nõukogu 25. jaanuari 1983. aasta määruse (EMÜ) nr 170/83, millega luuakse ühenduse kalavarude kaitse ja majandamise süsteem, artikli 5 lõikest 2, nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalanduse ja akvakultuurisüsteem, artikli 9 lõikest 2, nõukogu 23. juuli 1987. aasta määruse (EMÜ) nr 2241/87, millega luuakse kalastustegevuse teatavad kontrollimeetmed, artiklist 1 ja artikli 11 lõigetest 1 ja 2 ning nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, artiklist 2, artikli 21 lõigetest 1 ja 2 ja artiklist 31 tulenevaid kohustusi.
            
         
               2.
            
            
               Jätta kohtukulud Hispaania Kuningriigi kanda.
            
         
      (1)  EÜT C 101, 26.4.2002.